بیرلشمیش میللت‌لر تشکیلاتی‌نین (بمت) باش کاتیبی آنتونیو گوترش جنین-ده‌کی حادثه‌لردن درین ناراحات‌لیق دویدوغونو بیلدیریب.
مؤوضوع ایله باغلی بمت باش کاتیبلیگیندن یاییلان یازیلی بیاناتا گؤره، گوترش ایسراییل-ین جنینه هوجومو ایله باغلی “بوتون حربی عملیات‌لار اولوسلار آراسی اینسانی حقوق نورما‌لارینا اویغون آپاریلما‌لی‌دیر” دئییب.
قئید ائدک کی، ایسراییل قوه‌لری‌نین ایشغال آلتینداکی اوردون چایی‌نین باتی ساحلینده جنین شهرینه تشکیل ائتدیگی هاوا هوجومو و باسقین نتیجه‌سینده 8 فیلیسطین‌لی هلاک اولوب. El-Bire شهرینده ده ایسراییل عسگرلری‌نین آچدیغی آتش نتیجه‌سینده باشین‌دان گولله یاراسی آلان بیر فیلیسطین‌لی حیاتینی ایتیریب.
